《与刘芳皋昆仲出齐化门放舟二闸》
清代·何人鹤

积闷久不舒，今乃得纵遣。蒹葭引之去，水与秋空浅。

极意恣幽探，心开目愈展。树老一蝉鸣，舟轻平浪软。

鸥鹭淡忘机，飞飞时复转。逸兴豁天怀，吟情推妙选。

我本恋渔樵，君亦忘轩冕。九衢车马客，得此亦云鲜。

拾句付奚囊，归途泠然善。

作者简介：清四川绵州人，字鸣九。诸生。少负才名。以报父仇杀人入狱，出狱后浪游天下，与东南诸名士结社唱和。有《台山诗草》。